eo en eo eo eo es eo es eo eo ca eo eo eo eo eo it eo eo it eo eo es eo eo eo it eo hbs_lat eo it it eo eo es eo ca en eo eo eo eo eo eo eo eo eo eo eo eo eo eo eo eo eo eo eo eo eo eo eo es eo pt de eo eo eo hbs_lat eo eo es eo
Ni Ĉiuj (Revuo de MEF)
Submitted by admin on Mer, 10/24/2012 - 16:48
Kial fariĝi membro de Meksika Esperanto-Federacio?
Se vi estas esperantoparolanto kaj vi interesiĝas pri la evoluo de la lingvo ĉar vi pensas ke estas bona alternativo por la komunikado en la mondo. Se vi pensas ke estus bone se pli da personoj uzus ĝin en diversaj landoj. Vi povas kontribui atingi tiun ĉi celon se vi fariĝas membro de Meksika Esperanto Federacio (MEF).
Esti membro de MEF ne estas nur helpi mone, sed esti parto de grupo kiu laboras, kunlaboras, organizas, festas, formas familion kiu celas samajn celojn, la plej grava, disvastigi la lernadon kaj uzon de la Intenacia Lingvo Esperanto.
Ne gravas ĉu vi loĝas en Meksiko, ĉu vi estas meksikano aŭ eksterlandano ĉar la esperanta movado ne havas lingvajn, politikajn aŭ religiajn limojn, ktp.
Meksika Esperanto Federacio, kiel nacia asocio de la Universala Esperanto Asocio, disvastigas, stimulas la evoluon de la lingvo kaj ekzistas danke al la financaj subtenoj de siaj aliĝintoj kaj al la donacoj de aliaj homoj. Ni kore invitas vin aktive partopreni en nia teamo!!!
Kiel vi persone povas profiti la aliĝon al Meksika Esperanto Federacio?
Se vi parolas hispane aŭ germane kaj volas lerni pli pri esperanto, ni helpas vin lerni ĝin. Se vi parolas alian lingvon sed ankaŭ iom da esperanto, ni povas rekomendi al vi ekzercojn, lernolibrojn, kiuj povas helpi vin plibonigi viajn esperantajn konojn.
Vi ricevos informon pri meksikaj kaj eksterlandaj kursoj aŭ renkontiĝoj.
Vi ricevos rabatojn kiam vi partoprenas meksikajn kongresojn.
Vi rajtos proponi kaj elekti novajn estraranojn de MEF, tiujn elektojn oni faras ĉiujn kvar jarojn.
Vi povos partopreni je gravaj decidoj ene de la MEF.
Vi ricevos informojn por membroj de MEF per grupa retadreso de mefanoj. La celo estas ebligi pli bonan komunikadon inter la aliĝantoj.
Tra MEF vi povos, sen administraj kromaj kostoj, fari viajn pagojn al la Universala Esperanto Asocio ekz., pro aliĝoj al la UEA aŭ al universalaj kongresoj, ktp. La NE MEMBROJ ankaŭ rajtas pagi pere de MEF al UEA aldonante kroman sumon je 5% de la tuta pagendaĵo.
Nun vi jam scias ke ekzistas multaj kialoj por fariĝi membro de Meksika Esperanto Federacio, ni atendas vian kunlaboron!
Kiom estas la jara kotizo por fariĝi membro de MEF?
En junio 2009, la Ĝenerala Asembleo de MEF decidis starigi la sekvajn aliĝkategoriojn:
A) Membroj pli junaj ol 23 (inkluzive) kun kopio de sia studentidentigilo kaj emerituloj: $100.00 (cent meksikaj pesoj).
B) Normalaj membroj: $200.00 (ducent meksikaj pesoj).
C) Personoj kiuj, kiel unua fojo, ĵus pagis ĉeestantan kurson por komencantoj instruata de aktiva membro de MEF: $50.00 (kvindek meksikaj pesoj) Tiu ĉi kategorio validas nur por la kuranta jaro, por la sekvontaj oni pagos kotizon je la kategorio "A" aŭ "B" laŭ ĉiu kazo.
La individua kotizo validas inter la 1a de januaro kaj la 31a de decembro de la kuranta jaro. Aliĝu al la Meksika Esperanto Federacio por la jaro 2017 kaj profitu 10% rabaton se vi pagas vian aliĝon, realiĝon antaŭ la 31a de januaro 2017! Ne pensu plu pri tio, faru vian deponon, helpu la movadon en Meksiko kaj profitu la avantaĝojn kiel aktiva membro de Meksika Esperanto Federacio!
Aliflanke, se vi troviĝas en la "B" kategorio, vi jam havas la eblon samtempe antaŭpagi vian realiĝon por la sekvontaj 3 jaroj –ĝis 2019–. Vi ne plu havos la ĝenon deponi aŭ trasdoni la monon ĉiujare. Tiel vi ne devas pensi dum longa tempo pri tio, ŝparos tempon kaj helpos mone, motive, kvalite kaj nombre nian movadon. Dankon pro via apogo!
Kiel mi pagu la kotizon?
Nome de Morayma Martínez Mateos, kasistino de MEF
Dum la renkontiĝoj vi povas trasdoni vian kotizon al Mallely aŭ Morayma Martínez.
En la konto de MEF Ĉe UEA
Kion mi faru post mia kotizpago?
Informu al Morayma Martínez Mateos pri via pago, sendu kopion de via depono, se vi pagis tiel. Petu al ŝi la MEF-aliĝilon, plenumu kaj sendu ĝin al kasisto@esperanto-mexico.org. Poste vi ricevos niajn informojn kaj vi apogos la esperantan movadon en Meksiko kaj helpos la progreson de la Internacia Lingvo Esperanto en la mondo!